***Ո Ր Ո Շ ՈՒ Մ***

*Կատարողական վարույթը կասեցնելու մասին*

 *«20» հունվարի 2015 թ. ք.Ալավերդի*

 *ՀՀ ԱՆ ԴԱՀԿ ապահովող ծառայության Լոռու մարզային բաժնի ավագ հարկադիր կատարող, արդարադատության մայոր՝ Արկադիա Նոնինյանս, ուսումնասիրելով 19.08.2014թ. հարուցված թիվ 06/02-1473/14 կատարողական վարույթի նյութերը.*

*ՊԱՐԶԵՑԻ*

 *ՀՀ Լոռու մարզի ընդհանուր իրավասության դատարանի կողմից 14.07.2014թ. տրված թիվ ԼԴ2/0228/02/12 կատարողական թերթի համաձայն պետք է պարտապան Մերի Արագածի Գինոսյանից հօգուտ «ՎՏԲ Հայաստան Բանկ» ՓԲԸ-ի բռնագանձել 1.248.037 ՀՀ դրամ, հաշվարկել նաև տոկոսներ, բռանագնձումը տարածելով գրավադրված ոսկյա իրերի վրա:*

 *29.07.2014թ.-ի դրությամբ պարտավորությունը կազմում է 2.897.409 ՀՀ դրամ:*

 *Համաձայն «ԴԱՀԿ մասի­ն» օրենքի 66 հոդվածի և 67 հոդվածի «ա» կետի բռնագանձել բռնագանձվող գումարի 5 տոկոսի չափով ՀՀ դրամ,որպես կատարողական գործողությունների կատարման ծախս։*

 *Ի կատարումն կատարողական թերթի ձեռնարկված կատարողական գործողությունների ընթացքում պարտապան Մերի Արագածի Գինոսյանին սեփականության իրավունքով պատկանող գույք՝ ներառյալ դրամական միջոցներ և արժեթղթեր, ինչպես նաև գույքային իրավունքներ հայտնաբերելու, դրանց գտնվելու վայրը, կազմն ու քանակը պարզելու նպատակով «ԴԱՀԿ մասին» ՀՀ օրենքի 40 հոդվածի 3–րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականցնող իրավասու պետական մարմինների և այլ կազմակերպությունների, ինչպես նաև ՀՀ տարածքում գործող բոլոր առևտրային բանկերին։*

 *Այսպիսով, պարտապանին սեփականության (ընդհանուր համատեղ և /կամ/ բաժնային սեփականության) իրավունքով պատկանող գույք, գույքային իրավունքներ և դրամական միջոցներ հայտնաբերելու ուղղությամբ ձեռնարված՝ օրենքով թույլատրելի բոլոր միջոցները սպառվել են։*

 *Արդյունքում հայտնաբերվել են պարտապան Մերի Գինոսյանին պատկանող,«ՎՏԲ Հայաստան Բանկ» ՓԲԸ-ում գրավադրված 25.5 գրամ ոսկա շղթան՝ 234.600 ՀՀ դրամ արժողությամբ, 49.0 գրամ ոսկյա շղթան՝ 450.800 ՀՀ դրամ արժողությամբ,11.5 գրամ ոսկյա ժամացույցը՝ 105.800 ՀՀ դրամ արժողությամբ,7.0 գրամ ոսկյա մատանին՝ 64.400 ՀՀ դրամ արժողությամբ, այլ գույքային իրավունքներ և դրամական միջոցներ չեն հայտնաբերվել, որոնց վրա հնարավոր լինի տարածել բռնագանձում։*

 *Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

 *Վերոգրյալի հիման վրա և ղեկավարվելով ''Սնանկության մասին'' ՀՀ օրենքի 6-րդ հոդվածի 2-րդ մասով, ''ԴԱՀԿ մասին'' ՀՀ օրենքի 28-րդ հոդվածով և 37-րդ հոդվածի 1–ին մասի 8-րդ կետով`*

*ՈՐՈՇԵՑԻ*

 *Կասեցնել՝ 19.08.2014թ-ին հարուցված թիվ` 06/02-1473/14 կատարողական վարույթը 60-օրյա ժամկետով.*

 *Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

 *Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

 *Որոշման պատճեն ուղարկել կողմերին.*

 *Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

 *Ավագ հարկադիր կատարող Ա.Նոնինյան*